Ђулићи, Јован Јовановић Змај

„Ђулићи“ су песнички /лирски дневник Змајеве љубави. То је песников разговор са срцем. Песме из овог циклуса настају у исто време кад и љубав према девојци Ружи Личанин. Због тога је наслов збирке симболичан: ђул је турска реч која означава ружу. Ђулићи би у дословном значењу били ружице. Тиме се песме из ове збирке представљају као цветови Змајеве душе, настали из љубави. Песме немају наслове и обележене су римским бројевима. Какав је осмех идеалне драге у VII песми?

Сјајнији од месеца и звезда

За коју од ових песама је компонована мелодија па се она пева и данас?

За XXXIII ( Тихо ноћи)

Какава је ова песма по врсти? Љубавна

Шта она најављује? Венчање

У идиличној атмосфери ноћног мира спава девојка која је једнака сунцу. Где она спава?   
Под бисерном граном.

Шта та бисерна грана најављује? Свадбу.

Под бисерном граном, по народном обичају, седе младенци.

Ко девојци пева успаванку? Славуји

Шта су њихови гласови откали?

Дувак- вео, покривач који невеста носи кад иде младожењиној кући.

Шта у XLII песми каже Змај за свет? Да је леп.

Шта чини да тај свет постане још лепши и бољи?

Присуство вољене особе

Како се осећа лирски субјекат у овој пеми?

Задовољан је животом.

Какав је тон у тој песми?

Радостан, полетан, одише задовољством и срећом.

Према тону у ком је испевана, ова песма је ДИТИРАМБ јер се у њој слави природа, земаљска срећа и уживање у животу.

Научи напамет песму која ти се највише допада.